stanford-oval/wikipedia huggingface dataset:
พ.ศ. 2522
วันเกิด

18 มกราคม –
เจย์ โช นักแสดง/นักร้องชาวไต้หวัน
ลีโอ วาราดกา นักการเมืองและแพทย์ชาวไอริช
22 มกราคม
รังสรรค์ วิวัฒน์ชัยโชค นักฟุตบอลชาวไทย
ชินอุจิ ไม นักร้องญี่ปุ่นสมาชิกวง โนกิซากะ46
8 กุมภาพันธ์ – นาวิน ต้าร์ นักร้อง และนักแสดงชาวไทย
9 กุมภาพันธ์ – จาง จื่ออี๋ นักแสดงชาวจีน
21 กุมภาพันธ์ – เจนนิเฟอร์ เลิฟ ฮิววิต นักแสดงชาวอเมริกัน
24 กุมภาพันธ์ – อัญชลี ปรางค์ชัยภูมิ นักออกแบบชาวไทย
26 กุมภาพันธ์ – กุลธิดา เย็นประเสริฐ นางงามชาวไทย
1 มีนาคม
เฟอร์นันโด มอนเทียล แชมป์โลกมวยสากลชาวเม็กซิโก
อลิชา หิรัญพฤกษ์ (แอน) นักแสดงหญิงลูกครึ่งไทย-อเมริกัน
4 มีนาคม - วีวาเชลาฟ มาลาเฟียฟ นักฟุตบอลชาวรัสเซีย
15 มีนาคม - สุดารัตน์ บุตรพรหม (ตุ๊กกี้ ชิงร้อยชิงล้าน) นักแสดงตลกชาวไทย
16 มีนาคม - แกรี มังก์ นักฟุตบอลชาวอังกฤษ
18 มีนาคม - ณิชา ดารินทร์ นักร้องลูกทุ่งหญิงไทย
4 เมษายน - ฮีธ เลดเจอร์ นักแสดงชาวออสเตรเลีย
7 เมษายน - รสสุคนธ์ กองเกตุ นักแสดง และผู้ฝึกสอนการแสดงชาวไทย
15 เมษายน – ลุค อีแวนส์ นักแสดงและนักร้องชาวเวลส์
19 เมษายน – เคต ฮัดสัน นักแสดงชาวอเมริกัน
22 เมษายน – เกวลิน คอตแลนด์ นักแสดงหญิงชาวไทย
1 พฤษภาคม - อนุชิต สพันธุ์พงษ์ นักร้อง และนักแสดงชาวไทย
12 พฤษภาคม - ทากาชิ คนโด นักพากย์ชาวญี่ปุ่น
13 พฤษภาคม - เจ้าชายคาร์ล ฟิลิป ดยุกแห่งแวร์มลันด์ เจ้าชายแห่งสวีเดน พระราชโอรสพระองค์เดียวใน สมเด็จพระราชาธิบดีคาร์ลที่ 16 กุสตาฟแห่งสวีเดน กับ สมเด็จพระราชินีซิลเวียแห่งสวีเดน
16 พฤษภาคม – วรรณษา ทองวิเศษ นักแสดงหญิงชาวไทย
21 พฤษภาคม – กุสตาวู จาเนตี นายแบบชาวบราซิล
27 พฤษภาคม - ปนัดดา เรืองวุฒิ นักร้องชาวไทย
7 มิถุนายน
กัญญา ไรวินท์ นักจัดรายการวิทยุชาวไทย
เขมสรณ์ หนูขาว พิธีกรหญิงชาวไทย
14 มิถุนายน – ภราดร ศรีชาพันธุ์ นักเทนนิสชาวไทย
20 มิถุนายน – จั๊กกะบุ๋ม เชิญยิ้ม นักแสดงและนักแสดงตลกชาวไทย
21 มิถุนายน – คริส แพร็ตต์ นักแสดงชายชาวอเมริกัน
23 มิถุนายน – เป็กกี้ ศรีธัญญา นักร้อง, นักแสดงชาวไทย
4 กรกฎาคม - ธิติมา ประทุมทิพย์ นักร้องชาวไทย
5 กรกฎาคม
ธีรพงษ์ ไดสตาร์ยิม แชมป์ IBF แพนแปซิฟิก
โฮเซ่ อันโตนีโอ อคิวเร่ แชมป์โลกมวยสากลชาวเม็กซิโก
10 กรกฎาคม – กง ยู นักแสดงชาวเกาหลีใต้
24 กรกฎาคม – โรส เบิร์น นักแสดงหญิงชาวออสเตรเลีย
31 กรกฎาคม – การ์โลส มาร์เชนา
8 สิงหาคม - อะซึมิ คะวะชิมะ นางแบบ/นักแสดงชาวญี่ปุ่น
16 สิงหาคม - ขวัญชนก โรจนนินทร์ ผู้ประกาศข่าวชาวไทย
17 สิงหาคม - สุธิราช วงศ์เทวัญ นักร้อง/นักแสดงชาวไทย
18 สิงหาคม - อิทธิกร สาธุธรรม นักแสดงชาวไทย
20 สิงหาคม - กฤษณ์ ศรีภูมิเศรษฐ์ พิธีกร/นักแสดงชาวไทย
12 กันยายน - ปกรณ์ ลัม นักร้อง/นักแสดงชาวไทย
22 กันยายน
อรุชา โตสวัสดิ์ นักแสดงชาวไทย
น.สพ.ภัทรพล มณีอ่อน สัตวแพทย์สัตว์ป่าคนแรกของไทย
1 ตุลาคม - ชลัฏ ณ สงขลา นักแสดงชาวไทย
5 ตุลาคม - เกา หยวนหยวน นักร้อง/นักแสดงชาวจีน
6 ตุลาคม - รติพงษ์ ภู่มาลี นักแสดงชาวไทย
7 ตุลาคม - พิมพ์ ญาดา นักร้องลูกทุ่งหญิงชาวไทย
9 ตุลาคม - ลิม ชีบิน นักมวยไทย
19 ตุลาคม - พิมพ์ภัทรา วิชัยกุล สมาชิกสภาผู้แทนราษฎรจังหวัดนครศรีธรรมราช
24 ตุลาคม - เบน จิลลีส์ นักดนตรีชาวออสเตรเลีย
12 พฤศจิกายน - คลาวเดีย จักรพันธุ์ นักแสดงหญิงชาวไทย
28 พฤศจิกายน
ภัทร จึงกานต์กุล ผู้ประกาศข่าวชาวไทย
แชมมิลเลียนแนร์ แร๊ปเตอร์ชาวอเมริกัน
แดเนียล เฮนนีย์ นักแสดงชาวเกาหลี-อเมริกัน
7 ธันวาคม - เกล็น โดเนียรี่ นักมวยสากลชาวฟินลิปปินส์
8 ธันวาคม - หลิน เฟิง นักร้อง/นักแสดงชาวฮ่องกง
10 ธันวาคม - กิตติ เชี่ยววงศ์กุล นักแสดงชาวไทย
14 ธันวาคม – ไมเคิล โอเวน นักฟุตบอลฟุตบอลทีมชาติอังกฤษ
19 ธันวาคม – บริบูรณ์ จันทร์เรือง นักแสดง/พิธีกรชาวไทย
28 ธันวาคม – ปานวาด เหมมณี (เป้ย) นักแสดงหญิงชาวไทย
วันถึงแก่กรรม

3 มกราคม – คอนราด ฮิลตัน นักธุรกิจชาวอเมริกัน (เกิด 25 ธันวาคม พ.ศ. 2430)
9 กุมภาพันธ์ – เดนนิส กาบอร์ นักประดิษฐ์ (เกิด 5 มิถุนายน พ.ศ. 2443)
21 พฤษภาคม- วิโรจน์ กมลพันธ์ รัฐมนตรีชาวไทย (เกิด 8 กุมภาพันธ์ พ.ศ. 2441)
11 มิถุนายน – จอห์น เวย์น นักแสดงชาวอเมริกัน (เกิด 11 มิถุนายน พ.ศ. 2450)
9 กันยายน – พระครูประสาธน์ขันธคุณ (มุม อินทปญโญ) ภิกษุชาวไทย (เกิด 30 พฤศจิกายน พ.ศ. 2449)
22 ตุลาคม - โพล้ง เลี้ยงประเสริฐ นักมวยดังจากอุตรดิตถ์ (เกิด พ.ศ. 2444)
8 ธันวาคม - โกลดา เมอีร์ อดีตนายกรัฐมนตรีของอิสราเอล (เกิด 3 พฤษภาคม พ.ศ. 2441)
30 ธันวาคม - หยุด แสงอุทัย ปรมาจารย์ทางสาขาวิชานิติศาสตร์ท่านหนึ่งของประเทศไทย (เกิด 8 เมษายน พ.ศ. 2451)
วันถึงแก่กรรม > ไม่ทราบวันที่

พระมนูภาณวิมลศาสตร์ (ชม จามรมาน) อธิบดีผู้พิพากษา
บันเทิงคดีที่อ้างอิงถึงปีนี้ > ภาพยนตร์

เดอะ วอรริเออร์ส (เดนทมิฬนิรนาม) เข้าฉายในปีนี้
ฟรายเดย์ เดอะ เธอร์ทีน (ศุกร์ 13 ฝันหวาน) เข้าฉายในปีพ.ศ. 2523
เดอะ ก็อดฟาเธอร์ พาร์ท III เข้าฉายเมื่อปีพ.ศ. 2533
บันเทิงคดีที่อ้างอิงถึงปีนี้ > วิดีโอเกม

โฮเท็ล ดัสก์: รูม 215 ระบบนินเท็นโด ดีเอส
รางวัล > รางวัลโนเบล

สาขาเคมี – Herbert C. Brown, Georg Wittig
สาขาวรรณกรรม – โอดีสเซอัส เอลีติส
สาขาสันติภาพ – แม่ชีเทเรซา
สาขาฟิสิกส์ – Sheldon Lee Glashow, Abdus Salam, Steven Weinberg
สาขาสรีรวิทยาหรือการแพทย์ – อัลแลน เอ็ม. คอร์แมค, กอดฟรีย์ เอ็น. เฮาวน์ฟิลด์
สาขาเศรษฐศาสตร์ – Theodore W. Schultz, William Arthur Lewis
โรคริดสีดวงทวาร

| โรคริดสีดวงทวาร  (Hemorrhoids) |
| --- | --- |
ชื่ออื่น: Haemorrhoids, piles, hemorrhoidal disease

แผนภาพแสดงกายวิภาคของโรคริดสีดวงทวารทั้งแบบภายในและภายนอก
สาขาวิชา: ศัลยกรรมทั่วไป
อาการ: แบบภายใน: ไม่เจ็บ เลือดออกจากทวารหนักเป็นสีแดงสด แบบภายนอก: เจ็บและบวมรอบ ๆ ทวารหนัก
การตั้งต้น: อายุ 45-65 ปี
ระยะดำเนินโรค: 2-3 วัน
สาเหตุ: ไม่ชัดเจน
ปัจจัยเสี่ยง: ท้องผูก ท้องร่วง นั่งถ่ายเป็นเวลานาน ตั้งครรภ์
วิธีวินิจฉัย: การตรวจร่างกาย การกันเหตุที่รุนแรงกว่าอื่น ๆ ออก
การรักษา: เพิ่มใยอาหาร ดื่มน้ำ ยาแก้อักเสบชนิดไม่ใช่สเตอรอยด์ พักผ่อน การรัดหนังยาง ผ่าตัด
ความชุก: 50–66% ในช่วงชีวิต
โรคริดสีดวงทวาร (อังกฤษ: hemorrhoids (อังกฤษอเมริกัน) หรือ haemorrhoids (อังกฤษบริติช) หรือ piles) เป็นโครงสร้างหลอดเลือดในช่องทวารหนัก
ในสภาพปกติจะมีลักษณะเป็นนวมและช่วยในการกลั้นอุจจาระ
เมื่อบวมหรืออักเสบจะมีพยาธิสภาพเป็น หัวริดสีดวง
อาการของโรคริดสีดวงทวารขึ้นอยู่กับชนิดที่เป็น
แบบภายในมักจะเลือดออกเป็นสีแดงสดโดยไม่เจ็บเมื่อถ่ายอุจจาระ
ขณะที่แบบภายนอกบ่อยครั้งจะเจ็บและบวมที่บริเวณทวารหนัก
และถ้าเลือดออกก็จะสีคล้ำกว่า
อาการบ่อยครั้งจะดีขึ้นหลังจาก 2-3 วัน
แต่แบบภายนอกอาจจะเหลือติ่งหนัง (acrochordon) แม้หลังจากอาการหายแล้ว
แม้ยังไม่ทราบสาเหตุแน่ชัดของโรคริดสีดวงทวาร แต่ก็เชื่อว่าปัจจัยที่เพิ่มแรงดันในท้องหลายอย่างมีส่วนเกี่ยวข้อง
รวมทั้งท้องผูก ท้องร่วง และนั่งถ่ายเป็นเวลานาน
ริดสีดวงทวารยังสามัญกว่าในช่วงตั้งครรภ์ด้วย
การวินิจฉัยจะเริ่มที่การตรวจดูที่บริเวณ
หลายคนเรียกอาการทุกอย่างที่เกิดรอบบริเวณทวารหนัก-ไส้ตรงอย่างผิด ๆ ว่า "โรคริดสีดวงทวาร" แต่ก็ควรตัดสาเหตุร้ายแรงของอาการให้แน่นอนก่อน
การส่องกล้องแบบ Colonoscopy หรือ sigmoidoscopy บางครั้งสมควรใช้เพื่อยืนยันการวินิจฉัยและกันเหตุที่ร้ายแรงกว่า
บ่อยครั้ง อาการไม่จำเป็นต้องรักษา
การรักษาเริ่มต้นจะเป็นการเพิ่มการรับประทานใยอาหาร, ดื่มน้ำให้มาก ๆ, ทานยา NSAID เพื่อลดเจ็บ, และพักผ่อน
ยาที่เป็นครีมอาจใช้ทาที่บริเวณ แต่ประสิทธิผลของยาเช่นนี้ไม่มีหลักฐานที่ดี
อาจทำหัตถการเล็กน้อยได้จำนวนหนึ่งหากอาการรุนแรงหรือไม่ดีขึ้นด้วยการรักษาแบบอนุรักษ์
โดยการผ่าตัดจะสงวนไว้สำหรับโรคที่ไม่ดีขึ้น
ประชากรประมาณ 50%-66% จะมีปัญหาริดสีดวงทวารอย่างน้อยหนึ่งครั้งในชีวิต
ชายและหญิงพบบ่อยพอ ๆ กัน
คนอายุ 45-65 ปีจะมีปัญหามากที่สุด
เป็นปัญหาสำหรับคนมั่งมีมากกว่า
และปกติจะหายได้ดี
การกล่าวถึงโรคนี้เป็นครั้งแรกที่รู้มาจากบันทึกในกระดาษปาปิรัสของชาวอิยิปต์ช่วง 1700 ปีก่อน ค.ศ.
อาการ

ผู้ที่มีโรคริดสีดวงทวาร 40% จะไม่มีอาการที่สำคัญ
ริดสีดวงภายในและภายนอกอาจมีอาการต่างกัน
แต่หลายคนก็จะมีริดสีดวงสองแบบผสมกัน
การมีเลือดออกจนเกิดภาวะเลือดจางมีน้อย
และการมีเลือดออกจนอันตรายถึงชีวิตก็ยิ่งน้อยกว่า
หลายคนจะรู้สึกอายเมื่อมีปัญหา
และบ่อยครั้งจะไปหาแพทย์ก็ต่อเมื่ออาการหนักแล้ว
อาการ > แบบภายนอก

โรคริดสีดวงทวารแบบภายนอกจะเกิดบริเวณใต้ dentate line (หรือ pectinate line) 
ถ้าไม่มีลิ่มเลือดอุดตัน (Thrombosis) ก็อาจสร้างปัญหาน้อยมาก
แต่ถ้ามีลิ่มเลือดก็อาจจะเจ็บมาก
อย่างไรก็ดี ความเจ็บปวดมักจะหายเองภายใน 2-3 วัน
แต่อาการบวมอาจใช้เวลา 2-3 อาทิตย์กว่าจะหาย
อาจจะมีติ่งหนังเหลืออยู่แม้หายแล้ว
ถ้าริดสีดวงใหญ่จนมีปัญหาเรื่องความสะอาด มันอาจจะทำให้ระคายเคืองและคันรอบ ๆ ทวารหนัก
อาการ > ภายใน

โดยปกติ โรคริดสีดวงทวารภายในจะปรากฏอาการเลือดออกเป็นสีแดงสดที่ปลายลำไส้โดยไม่เจ็บ ไม่ว่าในระหว่างหรือหลังจากถ่ายอุจจาระ
ปกติเลือดจะอาบก้อนอุจจาระ ติดกระดาษชำระ หรือเลือดหยดลงในโถส้วม
ส่วนก้อนอุจจาระเองมีสีปกติ
อาการอื่น ๆ ที่อาจมีคือ มีเมือกไหล มีก้อนรอบปากทวารหนักหากหัวริดสีดวงเลื่อนยืดออกมาข้างนอก คันทวารหนัก และกลั้นอุจจาระไม่อยู่
โรคริดสีดวงภายในปกติจะเจ็บก็ต่อเมื่อเกิดลิ่มเลือดอุดตันหรือเนื้อตาย (necrosis)
เนื่องจากไม่มีอาการปวด บางคนอาจไม่สนใจถึงแม้เป็น ถ้าไม่รักษาอาจกลายเป็นริดสีดวงได้สองแบบ คือแบบมีก้อนยื่นออกทวาร (prolapsed hemorrhoids) หรือแบบบีบรัด (strangulated hemorrhoids) ถ้าหูรูดทวารหนักหดตัวและบีบก้อนริดสีดวงจนขาดเลือดไปเลี้ยง ริดสีดวงจะกลายเป็นแบบบีบรัด ยังสามารถจัดโรคริดสีดวงภายในได้เป็น 4 ระยะ ซึ่งจะกล่าวถึงต่อไป
สาเหตุ

สาเหตุที่แน่นอนของโรคริดสีดวงที่มีอาการยังไม่ชัดเจน
มีปัจจัยหลายอย่างที่ส่งผลให้เกิดก้อนริดสีดวงทวาร อาทิ การถ่ายผิดปกติ (ท้องผูก ท้องเสีย) การไม่ออกกำลังกาย ปัจจัยทางอาหาร (รับประทานอาหารที่มีเส้นใยน้อย) ความดันเพิ่มภายในช่องท้อง (เช่น เบ่งนาน ท้องมาน ก้อนเนื้อในช่องท้อง หรือตั้งครรภ์) กรรมพันธุ์ ไม่มีลิ้นในเส้นเลือดบริเวณทวารหนัก อายุ
สาเหตุอื่น ๆ ที่เชื่อว่าเพิ่มความเสี่ยงรวมทั้งโรคอ้วน นั่งเป็นเวลานาน ๆ
การไอเรื้อรัง และฐานเชิงกรานผิดปกติ (pelvic floor dysfunction)
การนั่งยอง ๆ เมื่อถ่ายอาจเพิ่มความเสี่ยงต่อโรคริดสีดวงที่รุนแรง
อย่างไรก็ดี หลักฐานแสดงความสัมพันธ์ของโรคกับปัจจัยเหล่านี้ค่อนข้างไม่ดี
ระหว่างตั้งครรภ์ ความดันจากตัวอ่อนในท้องและการเปลี่ยนแปลงทางฮอร์โมนจะทำให้เส้นเลือดริดสีดวงทวารมีขนาดใหญ่ขึ้น 
การคลอดก็จะเพิ่มความดันภายในช่องท้องด้วย
การผ่าตัดมักไม่จำเป็นสำหรับหญิงมีครรภ์ เพราะอาการมักหายเองหลังคลอด
พยาธิสรีรวิทยา

ริดสีดวงทวารเป็นนวมป้องกันอันหนึ่งของร่างกาย และจะกลายเป็นโรคก็ต่อเมื่อเกิดความผิดปกติขึ้น
ในช่องทวารหนักที่ปกติดีจะมีนวมป้องกันหลัก ๆ อยู่สามจุด
ซึ่งปกติอยู่ที่ตำแหน่งซ้ายด้านข้าง (left lateral) ขวาด้านหน้า (right anterior) กับขวาด้านหลัง (right posterior)
เป็นนวมป้องกันที่ไม่ใช่หลอดเลือดแดงหรือหลอดเลือดดำ แต่ประกอบด้วยหลอดเลือดที่เรียกว่าไซนูซอยด์ (sinusoids) เนื้อเยื่อเกี่ยวพัน กับกล้ามเนื้อเรียบ
ไซนูซอยด์จะไม่มีเนื้อเยื่อกล้ามเนื้อในผนังเหมือนกับหลอดเลือด
กลุ่มเส้นเลือดเหล่านี้เรียกรวมกันว่า hemorrhoidal plexus
ริดสีดวงที่เป็นนวมป้องกันจะสำคัญในการกลั้นอุจจาระ
ในช่วงหยุดพักอยู่เฉย ๆ จะช่วยเป็นแรงปิดทวารหนักร้อยละ 15-20 และในขณะถ่ายอุจจาระ จะช่วยปกป้องกล้ามเนื้อหูรูดทวารหนักทั้งภายในภายนอก 
เมื่อเบ่ง แรงดันภายในช่องท้องก็จะเพิ่ม ซึ่งทำให้นวมริดสีดวงโป่งใหญ่ขึ้นเพื่อปิดทวารหนักให้อยู่
เชื่อกันว่า อาการริดสีดวงทวารเป็นผลจากเมื่อส่วนที่เต็มไปด้วยหลอดเลือดนี้เลื่อนลง หรือเมื่อแรงดันที่หลอดเลือดดำเพิ่มมากเกินไป
แรงดันที่หูรูดทวารหนักทั้งภายในภายนอกที่เพิ่มมากขึ้น ก็อาจมีส่วนด้วย
โรคริดสีดวงทวารจะมีสองประเภท คือแบบภายในโดยเกิดที่กลุ่มหลอดเลือดของริดสีดวงด้านบนคือ superior hemorrhoidal plexus กับแบบภายนอกโดยเกิดที่กลุ่มหลอดเลือดของริดสีดวงด้านล่างคือ inferior hemorrhoidal plexus
แนวรอยต่อระหว่างลำไส้ตรงกับทวารหนักหรือ dentate/pectinate line จะเป็นแนวแบ่งบริเวณทั้งสองนี้
| เกรด | แผนภาพ | ภาพ |
| --- | --- | --- |
1: 
2: 
3: 
4:
การวินิจฉัย

โรคริดสีดวงทวารโดยปกติแล้วจะวินิจฉัยได้ด้วยการตรวจร่างกาย
การตรวจดูปากทวารและบริเวณใกล้เคียงอาจทำให้วินิจฉัยได้ว่า เป็นโรคริดสีดวงภายนอกหรือแบบยื่นย้อยออกมา (prolapsed)
การตรวจปลายลำไส้ตรงอาจทำเพื่อแยกว่าเป็นเนื้องอกในลำไส้ตรง ติ่งเนื้อเมือก ต่อมลูกหมากโต หรือฝี หรือไม่
โดยอาจต้องใช้ยาระงับประสาทที่เหมาะสมเพื่อระงับความเจ็บ แม้ริดสีดวงภายในส่วนมากจะไม่เจ็บ
เพื่อให้แน่ชัดว่าเป็นโรคริดสีดวงภายใน อาจต้องส่องกล้องทวารหนัก (anoscopy) โดยใช้อุปกรณ์เป็นท่อกลวงซึ่งมีไฟติดที่ข้างหนึ่ง
โรคริดสีดวงทวารมีสองประเภทคือ ภายนอกและภายใน 
โดยต่างกันตรงตำแหน่งเมื่อเทียบกับแนวรอยต่อระหว่างปลายลำไส้กับทวารหนัก (dentate line)
คนไข้บางรายอาจมีอาการของทั้งสองประเภทในเวลาเดียวกัน
หากรู้สึกเจ็บหรือมีแผลปริที่ปากทวาร โรคริดสีดวงภายนอกจะเป็นไปได้มากกว่าแบบภายใน
การวินิจฉัย > แบบภายใน

โรคริดสีดวงภายในจะเกิดเหนือแนวรอยต่อระหว่างลำไส้ตรงกับทวารหนัก (dentate line)
ซึ่งปกคลุมด้วยเนื้อเยื่อ columnar epithelium ที่ไร้ตัวรับความรู้สึกเจ็บปวด
ในปี ค.ศ. 1985 ได้มีการจัดโรคเป็นสี่ระยะ โดยขึ้นกับขนาดการยื่นออกมา (prolapse)
ระยะที่ 1 - ไม่ยื่นออกมา เพียงแต่หลอดเลือดจะปรากฏชัดขึ้น
ระยะที่ 2 - จะยื่นออกเมื่อเบ่ง แต่จะกลับเข้าไปเอง
ระยะที่ 3 - จะยื่นออกมาเมื่อเบ่ง และจะต้องดันให้กลับเข้าไป
ระยะที่ 4 - จะยื่นออกมาโดยดันกลับเข้าไปไม่ได้
การวินิจฉัย > แบบภายนอก

โรคริดสีดวงทวารภายนอกจะเกิดใต้แนวรอยต่อระหว่างลำไส้ตรงกับทวารหนัก (dentate/pectinate line)
และปกคลุมด้วยเยื่อบุรูทวารหนัก (anoderm) ใต้แนวรอยต่อ และด้วยผิวหนังเหนือแนวรอยต่อ โดยทั้งสองส่วนจะสามารถรู้สึกเจ็บและร้อนเย็นได้
การวินิจฉัย > การวินิจฉัยแยกโรค

ปัญหาบริเวณปลายลำไส้และทวารหนัก รวมทั้งแผลปริที่ปากทวาร แผลชอนทะลุทวารหนัก ฝี มะเร็งลำไส้ตรง เส้นเลือดขอดบริเวณลำไส้ตรง และอาการคันทวารหนัก ต่างก็มีอาการคล้ายคลึงกัน ทำให้อาจระบุผิด ๆ ว่า เป็นโรคริดสีดวงทวาร 
อาการเลือดออกในลำไส้ตรง อาจเกิดขึ้นได้เช่นกันจากมะเร็งลำไส้ตรง, จากลำไส้ใหญ่อักเสบ (colitis) รวมทั้งแบบไม่ทราบสาเหตุ (inflammatory bowel disease), จากโรคถุงลำไส้ใหญ่ (diverticular disease), และจากความผิดปกติของเส้นเลือด (angiodysplasia)
หากมีภาวะโลหิตจาง ควรพิจารณาความเป็นไปได้ของสาเหตุอื่น ๆ ด้วย
ภาวะอื่น ๆ ที่เกิดก้อนเนื้อบริเวณปากทวารหนักได้แก่ผิวหนังเป็นติ่ง (acrochordon) หูดทวารหนัก ลำไส้ตรงยื่น (rectal prolapse) ติ่งเนื้อเมือก และปุ่มพองออกบริเวณทวารหนัก (enlarged anal papillae)
เส้นเลือดขอดบริเวณลำไส้ตรงกับทวารหนัก (Anorectal varices) ซึ่งเกิดจากความดันโลหิตสูงในระบบเส้นเลือด Hepatic portal system อาจมีอาการคล้ายกับโรคริดสีดวงทวาร แต่จริง ๆ เป็นภาวะอีกอย่างหนึ่งต่างหาก
และอาการนี้ไม่ได้เพิ่มความเสี่ยงของริดสีดวงทวาร
การป้องกัน

วิธีป้องกันโรคริดสีดวงทวารที่แนะนำรวมทั้ง
ไม่เบ่งถ่ายอุจจาระ
หลีกเลี่ยงท้องผูกท้องเสียโดยทานอาหารที่มีใยอาหารสูงหรือผลิตภัณฑ์ใยอาหารเสริม
ดื่มน้ำให้มาก
ออกกำลังกายให้เพียงพอ
ลดเวลาในการถ่ายอุจจาระ
ไม่อ่านหนังสือขณะถ่าย
ไม่ยกของหนัก ๆ
สำหรับผู้มีน้ำหนักเกินให้ลดน้ำหนัก
แนวทางการรักษา > แนวอนุรักษ์

การรักษาแนวอนุรักษ์ปกติหมายถึงการทานอาหารที่มีใยอาหารมาก ดื่มน้ำให้มาก ๆ เพื่อไม่ให้ขาดน้ำ ใช้ยาแก้อักเสบชนิดไม่ใช่สเตอรอยด์ (NSAID) การนั่งแช่น้ำอุ่น และการพักผ่อน
การบริโภคใยอาหารเพิ่มมีหลักฐานว่า ทำให้ได้ผลดีขึ้น
ซึ่งทำได้โดยเปลี่ยนอาหารหรือทานผลิตภัณฑ์เสริมใยอาหาร
แต่ประโยชน์ของการนั่งแช่น้ำอุ่นในระหว่างการรักษา ยังขาดหลักฐานอยู่
หากใช้วิธีนี้ ควรจำกัดเวลาแต่ละครั้งไม่ให้เกิน 15 นาที
ในการรักษาโรคริดสีดวง อาจใช้ยาใช้เฉพาะที่และยาเหน็บทางทวารหนักได้ แต่ก็ยังมีหลักฐานยืนยันประโยชน์จากยาเหล่านี้น้อยอยู่
ยาที่มีสเตอรอยด์ ไม่ควรใช้นานกว่า 14 วัน เนื่องจากอาจเป็นสาเหตุให้ผิวหนังยิ่งบางลง
ยาส่วนใหญ่จะเป็นยาออกฤทธิ์ต่าง ๆ ที่นำมาผสมกัน
ซึ่งอาจรวมครีมป้องกันแผลเช่นวาสลีน (ปิโตรเลียมเจลลี่) หรือซิงค์ออกไซด์ รวมยาระงับปวด เช่นไลโดเคน และรวมยาบีบหลอดเลือด เช่นเอพิเนฟรีน
บางอย่างอาจมียาหม่องเปรู (Balsam of Peru) ที่บางคนอาจแพ้ การรักษาอีกวิธีหนึ่งคือ การทานยาในรูปแบบแคปซูลสมุนไพร ซึ่งมีส่วนประกอบที่มาจากสมุนไพรต่างๆ อาทิเช่น เพชรสังฆาต อัคคีทวาร ว่านหางจระเข้ ซึ่งมีสรรพคุณช่วยรักษาโรคริดสีดวงทวาร
ส่วนเฟลวานอยด์ (Flavonoids) นั้น ยังไม่ปราฏประโยชน์ที่ชัดเจน อีกทั้งยังอาจมีผลข้างเคียงได้ด้วย
ปกติแล้ว อาการจะหายไปเองเมื่อผ่านช่วงตั้งครรภ์ บ่อยครั้งจึงเลื่อนการรักษาอย่างแอคทีฟไปจนหลังคลอดบุตรแล้ว
หลักฐานไม่สนับสนุนการใช้ยาจีน
แนวทางการรักษา > หัตถการ

บางครั้งอาจต้องใช้หัตถการต่าง ๆ ที่กระทำในสถานพยาบาล ซึ่งโดยทั่วไปจะปลอดภัย และนาน ๆ ครั้งจึงเกิดผลข้างเคียงที่รุนแรง เช่น ภาวะพิษเหตุติดเชื้อรอบขอบทวารหนัก
การรัดหนังยาง (Rubber band ligation) เป็นวิธีแรกที่ปกติแนะนำให้รักษาสำหรับผู้เป็นโรคในระยะที่ 1-3 เป็นหัตถการซึ่งใช้หนังยางรัดหัวริดสีดวงแบบภายในอย่างน้อย 1 ซม เหนือแนวรอยต่อระหว่างลำไส้ตรงกับทวารหนัก (dentate line) เพื่อตัดเลือด ภายใน 5-7 วัน หัวริดสีดวงก็จะเหี่ยวแห้งหลุดออกเอง หากรัดหนังยางใกล้กับแนวรอยต่อดังกล่าวมากเกินไป ก็จะทำให้เจ็บอย่างรุนแรงทันที งานศึกษาพบว่าอัตราการหายขาดมีประมาณร้อยละ 87 โดยอัตราเกิดภาวะแทรกซ้อนมีถึงร้อยละ 3
การรักษาโดยใช้สารก่อกระด้าง (Sclerotherapy) คือการฉีดสารที่ก่อความแข็งตัวเช่นฟีนอล เข้าสู่หัวริดสีดวง ซึ่งทำลายผนังหลอดเลือดดำและทำให้หัวริดสีดวงเหี่ยวเฉาไป อัตราสัมฤทธิ์ผลหลังรักษาสี่ปีเท่ากับประมาณร้อยละ 70
ส่วนการทำลายเนื้อเยื่อด้วยการเผา (cauterization) นั้น หลายวิธีใช้ได้ผลดีกับหัวริดสีดวง แต่ปกติจะใช้เฉพาะเมื่อวิธีอื่นไม่ได้ผล หัตถการนี้อาจใช้การจี้ด้วยไฟฟ้า (electrocautery) การฉายรังสีอินฟราเรด การใช้แสงเลเซอร์ผ่าตัด หรือศัลยกรรมใช้ความเย็น (cryosurgery) การทำลายหลอดเลือดหรือเนื้อเยื่อด้วยแสงอินฟราเรดอาจเป็นทางเลือกหนึ่งสำหรับโรคระยะที่ 1 หรือที่ 2 แต่สำหรับระยะที่ 3 หรือ 4 อัตราการกลับมาเป็นอีกจะสูง
แนวทางการรักษา > การผ่าตัด

เทคนิคการผ่าตัดอื่น ๆ อาจใช้ถ้าแนวทางการรักษาแบบอนุรักษ์ธรรมดา ๆ ไม่ได้ผล
การผ่าตัดทุกกรณีก็จะสัมพันธ์กับภาวะแทรกซ้อนอยู่บ้าง รวมทั้งเลือดออก ติดเชื้อ ช่องทวารหนักตีบ (anal stricture) และปัสสาวะคั่งค้าง (urinary retention) เนื่องจากลำไส้ตรงอยู่ใกล้กับเส้นประสาทของกระเพาะปัสสาวะ
บางครั้งอาจเสี่ยงกลั้นอุจจาระไม่อยู่บ้าง โดยเฉพาะอุจจาระเหลว
อัตราที่รายงานอยู่ระหว่างร้อยละ 0-28
การปลิ้นออกนอกของเยื่อเมือก (Mucosal ectropion) อาจเกิดหลังจากตัดหัวริดสีดวงทวารออก (hemorrhoidectomy) โดยบ่อยครั้งเกิดร่วมกับภาวะทวารหนักตีบ (anal stenosis)
เป็นการปลิ้นออกของเยื่อเมือกออกจากปากทวาร คล้ายกับภาวะไส้ตรงยื่นย้อย (rectal prolapse) แบบอ่อน ๆ
การผ่าตัดริดสีดวง (Excisional hemorrhoidectomy) จะใช้เฉพาะกรณีที่อาการรุนแรง ซึ่งจะเจ็บมากหลังผ่าตัด และปกติต้องใช้เวลา 2-4 อาทิตย์เพื่อฟื้นตัว อย่างไรก็ดี สำหรับโรคริดสีดวงระยะ 3 ในระยะยาวจะมีประโยชน์มากกว่าเมื่อเทียบกับการรัดหนังยาง การผ่าตัดเป็นวิธีที่แนะนำสำหรับริดสีดวงทวารภายนอกแบบมีลิ่มเลือดอุดตัน หากกระทำให้เสร็จภายใน 24-72 ชั่วโมง ยาทาไนโตรกลีเซอรีนที่ใช้หลังหัตถการ จะช่วยลดอาการเจ็บปวดและช่วยเยียวยารักษา
การตัดหลอดเลือดแดงที่ผ่านเข้าหัวริดสีดวง (transanal hemorrhoidal dearterialization) นำทางด้วยคลื่นเสียงแบบดอปเพลอร์ เป็นวิธีการรักษาแบบเกิดแผลน้อยที่สุด โดยใช้เครื่องตรวจด้วยคลื่นเสียงความถี่สูงแบบดอปเพลอร์เพื่อหาตำแหน่งหลอดเลือดแดงที่วิ่งเข้ามาที่หัวริดสีดวง แล้วผูกเส้นเลือดและเย็บเนื้อเยื่อที่ยื่นออกให้เข้าสู่ตำแหน่งเดิม โอกาสกลับมาเป็นอีกจะสูงกว่าเล็กน้อย แต่เปรียบเทียบกับการผ่าตัดออกแล้ว จะมีภาวะแทรกซ้อนน้อยกว่า
Stapled hemorrhoidectomy/hemorrhoidopexy เป็นการใช้เครื่องมือพิเศษเพื่อตัดเนื้อเยื่อริดสีดวงที่พองผิดปกติโดยตัดออกส่วนมาก แล้วเย็บเนื้อเยื่อที่เหลือกลับเข้าตำแหน่งเดิม เป็นวิธีที่โดยทั่วไปจะเจ็บน้อยกว่า และหายเป็นปกติได้เร็วกว่าเมื่อเทียบกับการตัดหัวริดสีดวงทั้งหมดออก อย่างไรก็ดี โอกาสเป็นโรคริดสีดวงอีกอาจจะมากกว่าการตัดหัวริดสีดวงออกแบบทั่วไป จึงมักแนะนำให้ใช้เฉพาะโรคระยะที่ 2 หรือ 3
วิทยาการระบาด

โรคริดสีดวงทวารหนักสามัญแค่ไหนยากที่จะกำหนดได้ เนื่องจากคนไข้จำนวนมากจะไม่ไปพบแพทย์
แต่เชื่อว่าอย่างน้อยร้อยละ 50 ของประชากรชาวอเมริกัน จะเป็นโรคริดสีดวงทวารในช่วงหนึ่งของชีวิต และประมาณร้อยละ 5 กำลังเป็นอยู่
หญิงชายจะเป็นพอ ๆ กัน
โดยอัตราการเป็นจะสูงสุดในช่วงอายุระหว่าง 45-65 ปี
โรคจะพบบ่อยมากกว่าในคนผิวขาว (Caucasians)
และผู้ที่มีฐานะทางเศรษฐกิจและสังคมที่สูงกว่า
โดยทั่วไปแล้วจะได้ผลดีในระยะยาว แม้บางคนอาจกลับมาเป็นอีก
และมีส่วนน้อยมากที่ลงท้ายต้องผ่าตัด
ประวัติ

เท่าที่ทราบ ครั้งแรกที่มีการกล่าวถึงโรคอันสร้างความทรมานนี้ อยู่ในบันทึกกระดาษต้นกกปาปิรุสของชาวอียิปต์ ในปี 1,700 ก่อนคริสต์ศักราช ซึ่งให้คำแนะนำว่า
“...สูเจ้าพึงให้สูตรยา ยาวิเศษสำหรับทากันแผล 
เอาใบอาเคเชียมาบด ตำ แล้วหุงให้สุกด้วยกัน
ป้ายที่แถบผ้าลินินละเอียด จากนั้นใส่เข้าไปในทวารหนัก ทำเช่นนี้ ก็จะหายทันที"
ในปี 460 ก่อนคริสต์ศักราช งานเขียนของฮิปพอคราทีส (Hippocratic corpus) ได้บรรยายวิธีรักษาพยาบาลซึ่งคล้ายเคียงกับวิธีสมัยใหม่คือการรัดหนังยางไว้ว่า
“หัวริดสีดวงต่าง ๆ นั้น เมื่อรักษา ท่านอาจทำด้วยการเอาเข็มยึดตรึงพวกมันไว้ แล้วผูกพวกมันด้วยเส้นด้ายขนสัตว์ที่หนา ๆ และอย่ากวนหรือชะน้ำหรือทายา จนกว่าจะหลุดออกไปเอง โดยทิ้งหัวหนึ่งเหลือไว้เสมอ 
และเมื่อผู้ป่วยหายดีขึ้น จัดให้ทานยาสมุนไพรคือเฮลเลอบอร์ (Hellebore เพื่อให้ถ่าย) ”
คัมภีร์ไบเบิลก็อาจกล่าวถึงโรคริดสีดวงทวารไว้ด้วย
นักสารานุกรม เซลซัส (25 ปีก่อนคริสต์ศักราช – ค.ศ 14) ได้อธิบายหัตถการผูกมัดและตัดออก อีกทั้งชี้แจงภาวะแทรกซ้อนที่อาจเกิด
นายแพทย์ชาวกรีก กาเล็น สนับสนุนการตัดส่วนเชื่อมระหว่างหลอดเลือดแดงกับหลอดเลือดดำ โดยอ้างว่าจะลดทั้งอาการเจ็บและทั้งการแพร่ของเนื้อตายเน่า
คัมภีร์แพทย์สันสกฤต ซุสรูตา แซมฮิตา (Susruta Samhita คริสต์ศักราชที่ 4–5) เขียนในทำนองเดียวกับที่ฮิปโปเครติสได้กล่าวไว้ แต่ต่างโดยเน้นการรักษาแผลให้สะอาด
ในคริสต์ศตวรรษที่ 13 ศัลยแพทย์ชาวยุโรป เช่น ลานฟรังค์แห่งมิลาน, กีย์ เดอ ชอลิแอค, เฮนรี เดอ มอนเดวิเล, และจอห์นแห่งอาร์ดีน ได้พัฒนาเทคนิควิธีการผ่าตัดให้ก้าวหน้าอย่างมาก
ในยุโรปสมัยกลาง โรคนี้เรียกว่า คำสาปของนักบุญ Fiacre เพราะนักบุญที่มีชีวิตอยู่ในช่วงคริสต์ศศวรรษที่ 6 ผู้นี้ป่วยเป็นโรคนี้เมื่อไถดิน
การใช้คำภาษาอังกฤษว่า hemorrhoid เกิดครั้งแรกในปี ค.ศ. 1398 โดยมาจากคำภาษาฝรั่งเศสเก่าว่า "emorroides" ซึ่งก็มาจากคำภาษาละตินว่า "hæmorrhoida"
โดยมาจากคำภาษากรีกว่า αἱμορροΐς (haimorrhois) ซึ่งแปลว่า "มักจะหลั่งเลือด" และก็มาจากรากศัพท์ว่า αἷμα (haima) แปลว่า "เลือด"
กับคำว่า ῥόος (rhoos) แปลว่า "สายธาร กระแส การไหล"
ซึ่งก็มาจากคำว่า ῥέω (rheo) ซึ่งแปลว่า "ไหล หลั่งไหล"
ผู้ป่วยที่มีชื่อเสียง

นักกีฬาเบสบอลชื่อเสียงกระฉ่อน จอร์จ เบร็ตต์ ต้องออกจากการแข่งขันชิงชนะเลิศเวิลด์ซีรีส์ประจำปี 1980 กลางคันเนื่องจากเจ็บริดสีดวง หลังจากที่เบร็ตต์ได้รับการผ่าตัดเล็ก เขาก็กลับเข้าเล่นในรอบต่อไป โดยทิ้งคำพูดไว้อย่างคมคายว่า "...ปัญหาของผมก็ทิ้งไว้ข้างหลังทั้งหมดแล้วครับ" เบร็ตต์ได้รับการผ่าตัดริดสีดวงอีกในฤดูใบไม้ผลิต่อมา
นักวิเคราะห์ข่าวการเมืองฝ่ายอนุรักษนิยม เกล็นน์ เบ็ก ได้รับการผ่าตัดริดสีดวง ต่อมาเขาได้เล่าประสบการณ์อันไม่น่ารื่นรมย์ทางวีดิโอยูทูบ ซึ่งมีผู้เข้าชมเป็นจำนวนมากในปี พ.ศ. 2551
อดีตประธานาธิบดีสหรัฐ จิมมี คาร์เตอร์ได้รับการผ่าตัดริดสีดวงในปี 2527
แหล่งข้อมูลอื่น

| --- | --- |
การจำแนกโรค: DICD-10: K64 ICD-9-CM: 455 MeSH: D006484 DiseasesDB: 10036
ทรัพยากรภายนอก: MedlinePlus: 000292 eMedicine: med/2821 emerg/242 Patient UK: โรคริดสีดวงทวาร
โรคริดสีดวงทวาร ที่เว็บไซต์ Curlie
ริดสีดวงภายนอกในมนุษย์
โรคริดสีดวงทวารภายนอกชนิดเกิดลิ่มเลือดอุดตัน
แผนภาพแสดง Stapled hemorrhoidectomy
ภาพเหมือนขนาดเล็กจากอังกฤษในคริสต์ศตวรรษที่ 11 ภาพด้านขวาแสดงการผ่าตัดเอาหัวริดสีดวงทวารออก
เกออร์กี ลวอฟ

| เกออร์กี ลวอฟ |
| --- | --- |
Георгий Львов
เกออร์กี ลวอฟ ขณะดำรงตำแหน่งนายกรัฐมนตรี ในเดือนมีนาคม ค.ศ. 1917

ประธานรัฐมนตรีแห่งรัฐบาลชั่วคราวรัสเซีย
ดำรงตำแหน่ง 15 มีนาคม ค.ศ. 1917 – 20 กรกฎาคม ค.ศ. 1917
ก่อนหน้า: นีโคไล โกลิตซึน (ในฐานะนายกรัฐมนตรีรัสเซีย)   นีโคไลที่ 2 (ในฐานะจักรพรรดิรัสเซีย)
ถัดไป: อะเลคซันดร์ เคเรนสกี
รัฐมนตรีว่าการกระทรวงกิจการภายใน
ดำรงตำแหน่ง 15 มีนาคม ค.ศ. 1917 – 20 กรกฎาคม ค.ศ. 1917
นายกรัฐมนตรี: ตัวเอง
ก่อนหน้า: อะเลคซันดร์ โปรโตโปปอฟ
ถัดไป: นีโคไล อัฟค์เซนเตียฟ
นายกรัฐมนตรีรัสเซียคนที่ 8
ดำรงตำแหน่ง 15 มีนาคม ค.ศ. 1917 – 20 กรกฎาคม ค.ศ. 1917
กษัตริย์: ว่าง
ก่อนหน้า: นีโคไล โกลิตซึน
ถัดไป: อะเลคซันดร์ เคเรนสกี
 
ข้อมูลส่วนบุคคล
เกิด: เกออร์กี เยฟเกนเยวิช ลวอฟ 2 พฤศจิกายน ค.ศ. 1861 เดรสเดิน ราชอาณาจักรซัคเซิน
เสียชีวิต: 7 มีนาคม ค.ศ. 1925 (63 ปี) ปารีส ฝรั่งเศส
เชื้อชาติ: รัสเซีย
พรรคการเมือง: ประชาธิปัตย์รัฐธรรมนูญ (ค.ศ. 1905 – 1911) ก้าวหน้า (ตั้งแต่ ค.ศ. 1911)
ศิษย์เก่า: มหาวิทยาลัยมอสโก
วิชาชีพ: นักการเมือง
ศาสนา: รัสเซียออร์ทอดอกซ์

เจ้าชาย เกออร์กี เยฟเกนเยวิช ลวอฟ (2 พฤศจิกายน [ตามปฎิทินเก่า: 21 ตุลาคม] ค.ศ. 1861 – 7/8 มีนาคม ค.ศ. 1925) เป็นขุนนาง รัฐบุรุษ และนายกรัฐมนตรีรัสเซียในช่วงการปฏิวัติตั้งแต่วันที่ 15 มีนาคม ถึงวันที่ 20 กรกฎาคม ค.ศ. 1917 ในฐานะประมุขแห่งรัฐโดยพฤตินัยของรัสเซีย เขาจึงเป็นผู้นำของรัฐบาลชั่วคราวภายหลังการปฏิวัติเดือนกุมภาพันธ์ที่นำไปสู่การล่มสลายของระบอบราชาธิปไตยรัสเซีย
เขาเกิดที่เมืองเดรสเดิน ราชอาณาจักรซัคเซิน ในตระกูลเจ้าชายลวอฟ และได้รับชื่อเสียงระดับชาติจากงานสังคมสงเคราะห์ในรัสเซียตะวันออกไกลระหว่างสงครามรัสเซีย-ญี่ปุ่น ใน ค.ศ. 1906 เขาได้รับเลือกเข้าสู่สภาดูมาชุดที่หนึ่งภายใต้สมาชิกของพรรคประชาธิปัตย์รัฐธรรมนูญ ภายหลังการปฏิวัติเดือนกุมภาพันธ์ ลวอฟกลายเป็นผู้นำของรัฐบาลชั่วคราวและมีบทบาทในการควบคุมดูแลการปฏิรูปเสรีนิยมจำนวนหนึ่งด้วย แต่ท้ายที่สุดรัฐบาลของเขาก็เริ่มเสื่อมถอยลงเนื่องจากวิกฤตการณ์ทางการเมืองอย่างต่อเนื่อง และในเดือนกรกฎาคม ค.ศ. 1917 เขาลาออกจากการเป็นนายกรัฐมนตรีและรัฐมนตรีว่าการกระทรวงสงครามอะเลคซันดร์ เคเรนสกี ได้ดำรงตำแหน่งต่อจากเขา หลังจากการปฏิวัติเดือนตุลาคม ลวอฟถูกบอลเชวิคจับกุม แต่ภายหลังสามารถหลบหนีออกไปได้ และเดินทางลี้ภัยไปยังฝรั่งเศสและตัดสินใจอยู่ที่นั่นกระทั่งการอสัญกรรมของเขาใน ค.ศ. 1925
แหล่งข้อมูลอื่น

"Lvov, Prince George Eugenievich" . Encyclopædia Britannica (12th ed.). 1922.
(ในภาษารัสเซีย) Lvov Days and memorials
(ในภาษารัสเซีย) Aleksin Museum of Art and Regional Studies
(ในภาษารัสเซีย) Publishers of Lvov's biographies
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  เช็กเกีย  เนเธอร์แลนด์  โปแลนด์  โปรตุเกส 
ประชาชน:  Deutsche Biographie 
อื่น ๆ:  IdRef